[{"text_idx": "#000001", "text": "Post log\u0302igo en konvenan studentlog\u0302ejon restis tempo por komune ac\u0302etumi en superbazaro. Reveninte al la hejmo, frue antau\u0306pagintaj partoprenantoj estis regalataj per bonveniga biero, kaj c\u0302iuj ricevis detalan programon de la arang\u0302o."}, {"text_idx": "#000002", "text": "C\u0302ar mi dum la ses-hora vojag\u0302o ne sukcesis tagmang\u0302i, mi tre antau\u0306g\u0302ojis vespermang\u0302on en la loka restoracio Vatika\u0301n. La organizantoj tre bele tradukis la tutan menuon, tiel ke c\u0302iuj partoprenantoj povis foliumi ankau\u0306 tra esperanta menukarto. Fortig\u0302inte per bongustaj mang\u0302aj\u0302oj kaj bieroj (au\u0306 aliaj trinkaj\u0302oj, estis tie granda elekto), ni baldau\u0306 reiris al nia hejmo, c\u0302ar en la restoracio estis iom lau\u0306ta por la oficiale bonvenigaj programeroj."}, {"text_idx": "#000003", "text": "Dum tiuj c\u0302iu el ni kreeme ornamis tason al partoprenanto, kies nomon lotumis. Tiumaniere c\u0302iu partoprenanto ricevis sian individuan renkontig\u0302an tason, kiu dau\u0306re restas neforgesebla memoraj\u0302o pri la 11-a BIERo."}, {"text_idx": "#000004", "text": "Poste ni formis plejeble signifajn esperantajn vortojn uzante plej multajn el la disponeblaj literaj kartetoj. La vesperon agrable finis libera babilado kun gustumado de aj\u0302oj, kiujn partoprenantoj kunportis."}, {"text_idx": "#000005", "text": "Sabate matene ni ne hastis pri la buntega matenmang\u0302o, al kies ric\u0302eco \u2013 kiel tradicia por BIERoj \u2013 c\u0302iu partoprenanto kontribuis."}, {"text_idx": "#000006", "text": "La vetero estis kaj tre pluva kaj venta. Ni trankvile sidig\u0302is en bela kafejo. Nur poste ni ekis al la tagmeza celo \u2013 la c\u0302aleto Dobros\u030cov. Elekteblis veturi tien buse au\u0306 malgrau\u0306 la pluvo iri piede. La vojo estis tre bela, alterne tra arbaro kaj ekster g\u0302i, tiel ke se ne estus forta nebulo oni povus multe vidi. Tre surprizis min vidi neg\u0302on sur la monteto!"}, {"text_idx": "#000007", "text": "Alveninte, ni malsekig\u0302is dum tagmang\u0302o kaj la sekvanta kvizo, kie divenendis la plej ofta respondo de la partoprenantoj al diversaj demandoj, ekzemple plej s\u0302atata koloro."}, {"text_idx": "#000008", "text": "Posttagmeze ni vizitis la lokan bierfabrikon Prima\u0301tor, kie gvidisto al ni montris produktejojn kaj klarigis tre multajn detalojn \u2013 ni vidis, per kiaj aparatoj oni enboteligas kaj enbareligas bieron, lavas botelojn kaj barelojn; specialan plastan neredoneblan barelon por landoj, kiuj kutimas ne redoni malplenajn barelojn; kie oni kuiras kaj ripozigas bieron. Ni ec\u0302 rajtis gustumi la s\u0302au\u0306mon de ripozanta biero, kiun oni ne metas en la bieron, c\u0302ar estas vere tre amara. La gvidisto tre diligente emfazis, kiom pli bona estas lau\u0306 li biero c\u0302eh\u0302a ol germana. La fabriko ne havas propran sekigejon por malto kiel kelkaj aliaj kiujn ni vizitis dum pasintaj BIERoj, do ili ac\u0302etas \u2013 precipe el Germanio, c\u0302ar estas malpli kosta. Por ke c\u0302iuj eksterlandanoj povis kompreni tiujn interesajn detalojn, Vi\u0301t c\u0302ion tre sperte interpretis al Esperanto. Fine de la trarigardo ni estis regalataj per diversaj specoj \u2013 proveblis kvar bieroj elkranaj kaj diversaj boteloj, inter kiuj ankau\u0306 estis kelkaj limonadoj, tiel ke c\u0302iu trovis s\u0302atatan likvaj\u0302on."}, {"text_idx": "#000009", "text": "Post vespermang\u0302o okazis eta kvizo kaj fine ni sidis kaj libere babilis, rompis arakidojn per kapoj \u2013 fine la foteloj estis tiom komfortaj ke necesis ekdormi."}, {"text_idx": "#000010", "text": "Dimanc\u0302e la vetero estis des pli bona, tiel ke ni g\u0302uis sunan promenadon kaj tra la urbocentro kaj al la bela kastelo, kie ni vidis ankau\u0306 tre tristan urson vivan. Finis la arang\u0302on komuna tagmang\u0302o kun lasta biero."}, {"text_idx": "#000011", "text": "Mi tre g\u0302ojas, ke mi partoprenis \u2013 kun la paroprenantoj eblis abunde paroli nian belan lingvon kaj travivaj\u0302oj estis tre diversaj. Ankau\u0306 mi dankas la organizantojn, ke c\u0302io estis zorgeme preparita. Jam mi antau\u0306g\u0302ojas la 12-an BIERon \ud83d\ude42"}]